Wenk lei polisie na ‘onwettige perlemoen’Foto: SAPD Die polisie het in ŉ verklaring gesê hulle het inligting vanaf ŉ lid van die publiek ontvang oor die onwettige bedrywighede en het omstreeks 22:45 na die huis in Grassy Park op die Kaapse vlakte gegaan. “Twee kamers in die huis het toerusting bevat wat gebruik word om die perlemoen te verwerk. ŉ Derde kamer wat as ŉ droogkamer gebruik is, was gevul met talle rakke vol perlemoen,” het die polisie gesê. Twee verdagtes, onderskeidelik 27 en 41 jaar oud, is op die toneel in hegtenis geneem. Hulle sal binnekort in die hof verskyn.